recursal/SuperWikiNEXT-32B huggingface dataset:
इबू पटेल 
**इबू पटेल**(जन्म: 9 नवंबर 1975, इंग्लिश: Eboo Patel) अमेरिकी-भारतीय सामाजिक कार्यकर्ता, वैश्विक अंतर्धामिक युवा आंदोलन के संस्थापक हैं और पूर्व अमेरिका राष्ट्रपति, बराक ओबामा के सलाहकारों में थे।

शिक्षा
------

**ईबू पटेल** भारत में जन्मे
और ग्लेन एलिन, इलिनोइस में पले-बढ़े, वहां इलिनोइस विश्वविद्यालय में उरबाना-शैंपेन में प्रशिक्षित हुए। यहाँ उन्होंने समाजशास्त्र में मास्टर डिग्री प्राप्त की।  

इसके बाद ऑक्सफोर्ड विश्वविद्यालय से धर्म का समाजशास्त्र में 
डॉक्टर की उपाधि प्राप्त की।

लेखन कार्य और व्यस्तता
----------------------

पटेल ने 2007 में आत्मकथा सहित कई किताबें लिखीं, जिसमें 
एक्ट्स ऑफ फेथ: द स्टोरी ऑफ ए अमेरिकन मुस्लिम, 
द स्ट्रगल फॉर द सोल ऑफ ए जनरेशन प्रमुख हैं।  

लुइसविले सेमिनरी के 200,000 डॉलर के पुरस्कार के लिए 70 अंतर्राष्ट्रीय प्रविष्टियां थीं। पटेल को वर्ष 2007 में लिखी अपनी जीवनी "एक्ट्स ऑफ फेथ : द स्टोरी ऑफ अमेरिकन मुस्लिम,द स्ट्रगल फॉर द सोल ऑफ जेनेरेशन" के लिए पुरस्कार मिला है।

अपनी किताब में पटेल ने तर्क दिया है कि **विविध धर्मो से परिचित होने से युवा धार्मिक रूप से प्रगतिशील बनेंगे** और आतंकवाद से दूर होंगे।  

आईएफवाईसी के लिए अपने काम के अलावा, उन्होंने कई विश्वविद्यालयों और सम्मेलनों में व्याख्यान दिया है।  

2010 में, वह डच टीवी कार्यक्रम ओग में प्रस्तोता स्वेन कोकेलमैन द्वारा मुख्य अतिथि थे।

पुरस्कार और सम्मान
------------------

पटेल को कई पुरस्कार मिले हैं, जिसमें छह विश्वविद्यालयों से डॉक्टरेट की मानद उपाधि शामिल है।  

अन्य प्रशंसाओं का चयन निम्नलिखित है:  

2009: स्टैनफोर्ड यूनिवर्सिटी से मुस्लिम अमेरिकन कंट्रीब्यूशन अवार्ड  

2009: धार्मिक स्वतंत्रता के लिए चार स्वतंत्रता पुरस्कार  

2010: धर्म श्रेणी में ग्रेमवीर पुरस्कार
2010: कॉमन ग्राउंड अवार्ड  

2012: हॉफस्ट्रा विश्वविद्यालय से गुरु नानक इंटरफेथ पुरस्कार

बाहरी कड़ियाँ
-------------

* ईबो पटेल ट्वीटर पर
* अंतर्धामिक संगठन की वेबसाइट

सन्दर्भ
-------

1. ↑  US News: Obama Names Members of New Faith Advisory Council Archived 2009-04-26 at the Wayback Machine. Retrieved February 06, 2009.
2. ↑  LA Times: White House panel will guide faith-based programs Archived 2009-02-09 at the Wayback Machine. Retrieved February 06, 2009.
3. ↑   In the line of faith - The Hindu-date=5 May 2012 https://www.thehindu.com/features/magazine/in-the-line-of-faith/article3383477.ece In the line of faith - The Hindu-date=5 May 2012 जाँचें `|url=` मान (मदद). मूल से 20 july 2020 को पुरालेखित. `|archive-date=` में तिथि प्राचल का मान जाँचें (मदद); गायब अथवा खाली `|title=` (मदद)
4. ↑  "امریکی مسلمان مختلف مذاہب کو قریب تر کرنے میں مصروف عمل". मूल से 15 जुलाई 2020 को पुरालेखित. अभिगमन तिथि 13 sep 2010. `|access-date=` में तिथि प्राचल का मान जाँचें (मदद)
5. ↑  "इबू पटेल को *ग्रावेमेयर पुरस्कार*".. `|website=` में बाहरी कड़ी (मदद)

इन्हें भी देखें
---------------

* रुकैया वारिस मकसूद
* इंग्रिद मतसोन
* अमिनाह अस्सिल्मी
**स्वामी गोपाल दास** (Swami Gopaldas Churu ) (1882-1939) चूरु राजस्थान में जन जागृति के अग्रदूत स्वामी गोपालदास यूं तो एक मंदिर के महंत थे लेकिन उन्होंने समाज सेवा, दलित तथा बालिका शिक्षा के लिए समय के उस कालखंड में जो महान कार्य किया वैसा उदाहरण राजस्थान में दूसरा नहीं मिलता है। महात्मा गांधी के अफ्रीका से भारत आने से पहले ही उन्होंने अछूतोद्धार तथा महिला शिक्षा के लिए न सिर्फ अलख जगाई अपितु बेटियों की शिक्षा के लिए सर्वहितकारिणी पुत्री पाठशाला तथा दलित शिक्षा के लिए बाल्मीकि बस्ती में कबीर पाठशाला खोली। जिले के भैंरुसर गाँव में बींजा राम के घर पैदा हुये। आपने चूरु में अनेक समाज सुधार के काम किये। चूरू में जन जागृति के जन्मदाता स्वामी गोपालदास ने ईस्वी सन 1907 में सर्व हितकारिणी सभा की स्थापना कर आजादी की अलख जगाई। स्वामी जी ने स्वतंत्रता आंदोलन के साथ साथ समाज सुधार का कार्य भी प्रारंभ किया। स्वामी जी ने समाज की दो सबसे दुखती रगों पर हाथ रखा। उन्होंने 1912 में बेटियों की शिक्षा के लिए सर्व हितकारिणी पुत्री पाठशाला तथा दलित शिक्षा के लिए कबीर पाठशाला खोली। समाज ने पत्थर फेंक कर स्वागत किया लेकिन स्वामी अडिग रहे। यहाँ गायों के संरक्षण के कई काम किये। पर्यावरण सुधारने के लिये पेड़ लगाये और चारागाह विकास के काम जनभागीदारी से कराये। सन 1917-18 भयंकर प्लेग महामारी के समय इनकी समाज सेवा का दूसरा उदाहरण मिलना कठिन है। यहाँ के प्रसिद्ध कवि पंडित अमोलक चन्द ने ये पंक्तियां लिखी हैं:

"चूरु शहर में शोर भयो, जद जोर करयो पलेग महामारी।
लाश पड़ी घर के अन्दर ढक छोड़ चले बंद किवाड़ी।।
आवत है गोपाल अश्व चढ देखत जहाँ बीमार पड्यो है।
देत दवा वो दया करके नाथ, अनाथ को नाथ खड्यो है।।"
कबीर पाठशाला व पुत्री पाठशाला की स्थापना की  !
26 जनवरी 1930 गोपालदास व चन्दनमल बहड ने चुरू के धर्मस्तुप (लालघंटाघर) पर तिरंगा फहराया!
ईन्होने "प्लेग" बीमारीयो का ईलाज भी कीया?
1932 के "बीकानेर षंडयंत्र केस" मे ईन्हे पकड़ कर जेल मे डाल दिया था और चार वर्ष की कठोर यातनामय सजा दी गई। बीकानेर प्रजामंडल मे जनजागृति का श्रैय स्वामी जी को जाता है, ये एक महान नेतृत्व कर्ता थे
09 जनवरी 1939 को लक्ष्मण झूला उत्तर प्रदेश में स्वामी ने अंतिम सांस ली।
स्वतंत्रता उपरांत 1956 में जयनारायण व्यास ने स्वामी गोपालदास जी की प्रतिमा का अनावरण किया।
यह लेख समाचारपत्र के बारे में है। राष्ट्र के लिए, भारत देखें।
**स्वतंत्र भारत** लखनऊ एवं कानपुर से प्रकाशित हिंदी का एक हिंदी दैनिक समाचार पत्र है।

१५ अगस्त १९४७ को लखनऊ से 'स्वतन्त्र भारत' का प्रकाशन अशोक जी के सम्पादन में हुआ। प्रारम्भ में ही इसने अवध की संस्कृति, लोग जीवन और इतिहास पर बहुत ध्यान दिया। दैनिक व्यंग्य विनोद का स्तम्भ काँव-काँव इसकी विशेषता थी। अशोक जी और बलदेव प्रसाद मिश्र इस स्तम्भ के मुख्य लेखक रहे। सन् १९५३ में अशोक जी के केन्द्रीय सूचना विभाग में चले जाने पर सहकारी योगेन्द्र पति त्रिपाठी ने इसका सम्पादन सम्भाला और ३१ अगस्त १९७१ ई॰ को अपनी असामयिक मृत्यु तक इसे बड़ी योग्यता से चलाया। उत्तरप्रदेश की राजनीति में इस पत्र का अच्छा प्रभाव है। काँव-काँव, अग्रलेख टिप्पणी, व्यंग्य-चित्र, देश चक्र, देश-देशान्तर, विदेश-चर्चा, आपके विचार, सुझाव-शिकायत, राज्यों की चिठ्ठियां आदि इसके स्थायी स्तम्भ हैं।

बाहरी कडियाँ
------------

* स्वतंत्र भारत, (परिचय)

| * दे
* वा
* सं
हिन्दी भाषा के समाचार पत्र |
| --- |
| 

 अमर उजाला **·**  आज **·**  दैनिक जागरण **·**  दैनिक भास्कर **·**  नवभारत **·** नवभारत टाइम्स **·**  पंजाब केसरी **·**  राजस्थान पत्रिका **·**  संजीवनी टुडे  **·** हिन्दुस्तान  **·**  जनसत्ता  **·**  निहारिका टाइम्स  **·**  आर्यावर्त  **·**  सन्मार्ग  **·**  स्वदेश
 |
**सैयद अदनान काकाखैल** (जन्म: २७ सितंबर १९७५) पाकिस्तान के सुन्नी मुस्लिम विद्वान हैं। वह अल-बुरहान इंस्टीट्यूट के संस्थापक और सीईओ हैं।

शिक्षा
------

काकाखैल की शिक्षा नाइजीरिया में हुई। उन्होंने जामिया उलुमुल इस्लामिया से दर्स-इ-निजामी में स्नातक की उपाधि प्राप्त की और इस्लामी न्यायशास्त्र और इस्लामी अर्थशास्त्र में भी उत्कृष्ट प्रदर्शन किया । उन्होंने कराची यूनिवर्सिटी से पॉलिटिकल साइंस और एलएलबी की डिग्री हासिल की।

उनके शिक्षकों में अब्दुर रज्जाक इस्कंदर और अबू लुबाबा शाह मंसूर शामिल हैं।

काम
---

वह इमान इस्लामिक बैंकिंग के शरीयत बोर्ड के सदस्य और सिल्कबैंक लिमिटेड के शरीयत अनुपालन विभाग के प्रधान भी हैं। २००६ के बाद से वह पाकिस्तान के कुछ इस्लामी शिक्षण संस्थानों में विभिन्न इस्लामी विषय पड़ाने वाले भी थे। वह थिंक टैंक के अध्यक्ष थे। उन्होंने कराची में जामिया तूर रशीद (जो चार साल का मास्टर डिग्री के परिसेवा प्रदान करता है) में शरीयत फैकल्टी के निदेशक के काम किया है । वह वर्तमान में एक प्रसिद्ध इस्लामी बैंक को शरीयत निखारने के सलाहकार हैं । इससे पहले वह दुबई इस्लामिक बैंक पाकिस्तान लिमिटेड में शरीयत बोर्ड (२००८ से २०११) में काम किया था। वह एक लोकप्रिय साप्ताहिक पत्रिका के लिए एक नियमित स्तंभकार हैं।

रचना
----

काकाखैल ने शरिया से संबंधित विभिन्न विषयों पर कई किताबें लिखी हैं। उन्होंने २०० से अधिक लेख लिखे हैं, जो प्रमुख पत्रिकाओं और समाचार पत्रों में प्रकाशित हुए हैं।

संदेश
-----

1. ↑  احسان کوہاٹی (9 December 2019). "البرہان، اک ضرب". daleel.pk. Retrieved 10 August 2020.
2. ↑  "حکومت ، فوج اورطالبان مذاکرات کاعمل ڈی ریل نہ ہونے دیں ، عدنان کاکاخیل". *urdu.geo.tv* (अंग्रेज़ी में). अभिगमन तिथि 2021-04-27.
3. ↑  "ABOUT". *Mufti Syed Adnan Kakakhail* (अंग्रेज़ी में). अभिगमन तिथि 2021-04-27.
4. ↑  "Daily Jang Urdu News | Pakistan News | Latest News - Breaking News". *jang.com.pk*. अभिगमन तिथि 2021-04-27.
विक्रम और बेताल
**बेताल पचीसी** (वेताल पचीसी या बेताल पच्चीसी ; संस्कृत : *वेतालपञ्चविंशतिः*) पच्चीस कथाओं से युक्त एक कथा ग्रन्थ है। इसके रचयिता **बेताल भट्टराव** थे जो न्याय के लिये प्रसिद्ध राजा विक्रम के नौ रत्नों में से एक थे। ये कथाएं राजा विक्रम की न्याय-शक्ति का बोध कराती हैं। बेताल प्रतिदिन एक कहानी सुनाता है और अन्त में राजा से ऐसा प्रश्न कर देता है कि राजा को उसका उत्तर देना ही पड़ता है। उसने शर्त लगा रखी है कि अगर राजा बोलेगा तो वह उससे रूठकर फिर से पेड़ पर जा लटकेगा। लेकिन यह जानते हुए भी सवाल सामने आने पर राजा से चुप नहीं रहा जाता।

परिचय
-----

बैताल पचीसी की कहानियाँ भारत की सबसे लोकप्रिय कथाओं में से हैं। इनका स्रोत राजा सातवाहन के मन्त्री "गुणाढ्य" द्वारा रचित "बड कहा" (संस्कृत : *बृहत्कथा*) नामक ग्रन्थ को दिया जाता है जिसकी रचना ई. पूर्व ४९५ में हुई थी। कहा जाता है कि यह किसी पुरानी प्राकृत में लिखा गया था और इसमे ७ लाख छन्द थे। आज इसका कोई भी अंश कहीं भी प्राप्त नहीं है। कश्मीर के महाकवि सोमदेव भट्टराव ने इसको फिर से संस्कृत में लिखा और कथासरित्सागर नाम दिया। बड़कहा की अधिकतम कहानियों को कथा सरित्सागर में संकलित कर दिए जाने के कारण ये आज भी हमारे पास हैं। "वेताल पञ्चविंशति" यानी बेताल पच्चीसी "कथासरित्सागर" का ही भाग है। समय के साथ इन कथाओं की प्रसिद्धि अनेक देशों में पहुँची और इन कथाओं का बहुत सी भाषाओं में अनुवाद हुआ। बेताल के द्वारा सुनाई गई यो रोचक कहानियाँ केवल दिल बहलाने के लिये नहीं हैं, इनमें अनेक गूढ अर्थ छिपे हैं। क्या सही है और क्या गलत, इसको यदि हम ठीक से समझ लें तो सभी प्रशासक राजा विक्रम कि तरह न्यायप्रिय बन सकेंगे और छल व द्वेष छोडकर, कर्म और धर्म की राह पर चल सकेंगे। इस प्रकार ये कहानियाँ न्याय, राजनीति और विषण परिस्थितियों में सही निर्णय लेने की क्षमता का विकास करती हैं।

इन्हें भी देखें
---------------

* पंचतंत्र
* हितोपदेश
* कथासरित्सागर
* सिंहासन बत्तीसी

बाहरी कड़ियाँ
-------------

* वेतालपञ्चविंशतिः (संस्कृत विकिस्रोत)
* **Vikram and The Vampire** English translation by Sir Richard R. Burton
* सोमदेव : कथासरित्सागर, वेतालपञ्चविंशतिका (GRETIL)
* वेतालपञ्चविंशतिः (दामोदर झा साहित्याचार्य द्वारा हिन्दी व्याख्या सहित)


1. ↑  "सम्पूर्ण बैताल पचीसी हिंदी में". अभिगमन तिथि 2023-07-17.
दिल खोलकर हँसने वाला एक नीगरो व्यक्ति
**हँसी** या **हास्य** मानव भावनाओं की अभिव्यक्ति की एक प्रक्रिया है। किसी भी मनुष्य को हँसी आ सकती है। परन्तु हँसी को कुछ लोग केवल मुस्कुराहट तक सीमित रखते हैं, कुछ लोग मुस्कुराने के साथ-साथ मुँह भी खोलते हैं और कम से कम उनके आगे दाँत भी दिखाई पड़ते हैं। हँसी मामूली और औपचारिक हो सकती है जिसमें चेहरा ज़्यादा हिलता नहीं तो कभी लोग सर और शरीर हिला-हिलाकर हँसते हैं। बहुत ज़्यादा हँसने और देर तक हँसने को *कहकहा* कहते हैं।

आम धारणा के विपरीत, ज्यादातर हँसी चुटकुलों या ऐसे अन्य हास्यपद कारणों से नहीं आती।

मनुष्य विभिन्न कारणों से हँस सकता है। उनमें से कुछ प्रमुख कारण इस प्रकार हैं:

* खुशी
* सफलता का एहसास
* शर्माना
* किसी चुटकुले पर प्रतिक्रिया व्यक्त करना
* दूसरों की भूल-चूक या उन लोगों की मूर्खता पर हँसना

इन्हें भी देखें
---------------

* हँसी से मृत्यु
* दुष्टता से भरी हँसी
* हास्य-शास्त्र
* जानवरों में हँसी
* हास्य योगा
* घबराने वाली हँसी
* मिथ्याभास-संबंधी हँसी
* बेक़ाबू हँसी

सन्दर्भ
-------

1. ↑  "Why We Laugh". मूल से 13 सितंबर 2018 को पुरालेखित.
श्रीलंका का स्वतंत्रता दिवस ,जिसे राष्ट्रीय दिवस भी कहा जाता है,हर वर्ष ४ फरवरी को मनाया जाता हैं।1948 में ब्रिटिश शासन से देश की राजनीतिक स्वतंत्रता की स्मृति में 4 फरवरी को प्रतिवर्ष मनाया जाने वाला एक श्रीलंकाई राष्ट्रीय अवकाश है। यह पूरे देश में एक ध्वजारोहण समारोह, नृत्य, परेड और प्रदर्शन के माध्यम से मनाया जाता है। आमतौर पर, मुख्य उत्सव कोलंबो में होता है, जहां राष्ट्रपति राष्ट्रीय ध्वज फहराते हैं और राष्ट्रीय रूप से प्रसारित भाषण देते हैं।

श्रीलंका के इतिहास में कई राष्ट्रीय संघर्ष किए गए थे। और स्वतंत्रता दिवस पर इन सभी को याद किया जाता है और मनाया जाता है। लेकिन अंग्रेजों के खिलाफ स्वतंत्रता आंदोलन को विशेष रूप से याद किया जाता है।

राष्ट्रपति के भाषण में, उन्होंने पिछले वर्ष के दौरान सरकार की उपलब्धियों पर प्रकाश डाला, महत्वपूर्ण मुद्दों को उठाया और आगे के विकास के लिए एक आह्वान किया। राष्ट्रपति ने श्रीलंका के राष्ट्रीय नायकों को भी श्रद्धांजलि अर्पित की, उनकी स्मृति में दो मिनट का मौन रखा, अलगाववाद को मिटाने के लिए चुनौतियां और कसम खाईं। एक महान सैन्य परेड भी बनाई जाती है। हाल के वर्षों में यह दिखाती है कि सेना, नौसेना, वायु सेना, पुलिस और नागरिक सुरक्षा बल की शक्ति और लोगों के मन में प्रतिबद्धता, बहादुरी, राष्ट्रीय एकता और शांति प्राप्त करने का दृढ़ संकल्प है। साथ ही देश के लिए लड़ने वाले लोगों को धन्यवाद दिया।

इतिहास
------

श्रीलंका की स्वतंत्रता का उत्सव
श्रीलंका का स्वतंत्रता संग्राम ब्रितानी साम्राज्य से आजाद होने तथा स्वशासन स्थापित करने के लिये लड़ा गया था। यह शान्तिपूर्ण राजनीतिक आन्दोलन था। यह आन्दोलन बीसवीं शताब्दी के आरम्भिक दिनों में शुरू हुआ। इसका नेतृत्व शिक्षित मध्यम वर्ग ने किया और अन्ततः ४ फ़रवरी १९४८ को श्रीलंका को स्वतंत्रता मिल गयी। २२ मई १९७२ को श्रीलंका गणतंत्र (रिपब्लिक) बना।

उत्सव
-----
संयुक्त राज्य अमरीका के पूर्व राष्ट्रपति थॉमस जेफ़रसन ने कहा था कि उनकी आज़ादी पत्रकारिता के स्वतंत्रता के अनुभव पर निर्भर है जो खो गए बगैर सीमित नहीं हो सकता।
**स्वतंत्रता का अनुभव** लोगों को बेरोकटोक अंदाज़ सोचने, समझने, काम करने या कुछ मामलों में भिन्न मत रखने और किसी चीज़ के न करने को कहते हैं।

वर्तमान समय में स्त्री-पुरुष तथा समाज के सभी वर्गों को उन्हें स्वतंत्रता के अनुभव का अधिकार दोने और सशक्त करने पर ज़ोर दिया जाता है।

मानसिक रूप से स्वतन्त्रता के अनुभव के लिए मनोवैज्ञानिकों के कुछ सुझाव
---------------------------------------------------------------------

1. अपने आप को एक सुंदर और दिव्य आत्मा के रूप में अनुभव करें - स्वतंत्रता के लिए पहला कदम अपने आप को आध्यात्मिक ऊर्जा के रूप में अनुभव करना है, जो शांति, प्रेम, आनंद और शक्ति के दैवीय गुणों से भरा है। आप इस अनुभव में जितने गहरे उतरेंगे, आप उतने ही स्वतंत्र होते जाएंगे। आप किसी भी गुण को बाहर कभी नहीं खोजते क्योंकि आप स्वयं उन सभी से भरे हुए हैं।

2. हर विचार, शब्द और कर्म में बुद्धि लाओ - आप जो भी सकारात्मक ज्ञान पढ़ते हैं या सुनते हैं - सामग्री से 2-3 अंक लें और इसे हर स्थिति में, अपने सभी रिश्तों में और अपने हर विचार, शब्द और कार्य में लागू करें। यह आपको दुख और अशान्ति से मुक्त कर देगा, जो एक सुंदर स्वतंत्रता है।

3. भगवान को अपना सबसे सुंदर साथी बनाएं - भगवान से जुड़ें, उनके साथ संवाद करें और दिन भर उनके प्यार का अनुभव करें। जब आप अपने आप को भगवान के प्यार से भर देते हैं, तो इस दुनिया में किसी से और किसी भी चीज से आपका लगाव दूर हो जाता है। फिर, आप सभी शक्तियों से भर जाते हैं और आप अपने सभी इंद्रियों को सही ढंग से नियंत्रित करते हैं, पूर्ण आंतरिक स्वराज्य या स्व-शासन का अनुभव करते हैं।

4. प्रत्येक निर्भरता की जाँच करें और उससे आगे बढ़ें - हमारी निर्भरता की मूल सूची में शामिल हैं - मोबाइल, इंटरनेट, टेलीविजन, चाय, शराब, धूम्रपान, विशेष प्रकार का भोजन, खरीदारी और बहुत कुछ। एक सकारात्मक और शुद्ध मन इन सभी की जांच करेगा और उनसे आगे बढ़ना शुरू कर देगा क्योंकि तभी मन वास्तव में स्वतंत्र और स्वतंत्र हो सकता है।

5. अपने गुणों और शक्तियों को दूसरों के साथ साझा करें - जब भी आप किसी से मिलें, तो अपने कंपन, शब्दों और कार्यों के माध्यम से अपने गुणों और शक्तियों को उनके साथ साझा करें। जब आप एक दाता बन जाते हैं, तो आप परिस्थितियों और लोगों को अपना रास्ता बनने की उम्मीद करना बंद कर देते हैं और आप जो कुछ भी करते हैं उसके लिए आप अनुमोदन नहीं लेते हैं। आप तुलना और दूसरे आपके बारे में क्या सोचते और बोलते हैं, के प्रभाव से भी मुक्त हो जाते हैं।

सन्दर्भ
-------
**भरटकद्वात्रिंशिका** भारतीय संस्कृत कथा परम्परा का एक हास्यपरक रोचक कथा-संग्रह है। 

माना जाता है कि भरटकद्वात्रिंशिका की कथाओं को श्री सोमसुन्दर के शिष्य श्री साधुराज से सुनकर उन्हीं के किसी शिष्य ने लिखा। कुछ के अनुसार इसके लेखक जैन मुनि आनन्दरत्नगणि हैं।

जोहान्स हर्तेल (13 March 1872 – 27 October 1955) नामक जर्मन विद्वान ने, जिन्होंने इस पुस्तक का पहला संस्करण 1922 ई. में जर्मनी से छपवाया था। जोहान्स हर्तेल पंचतंत्र व हितोपदेश के वैज्ञानिक अध्ययन व व्यवस्थित प्रस्तुतीकरण के लिए विशेष प्रसिद्ध रहे हैं।

भरटकद्वात्रिंशिका में शैव साधुओं के एक भरटक नामक संप्रदाय की प्रवृत्तियों पर प्रहार करती की 32 लघु हास्य व्यंग्य परक कहानियाँ हैं,  जिन्हें "मुग्ध कथा" की श्रेणी में रखा जा सकता है। अधिकांश उनकी मूढता या जडप्रवृत्ति को इंगित करती हैं, तो कहीं उनके कपट को भी. मूर्खों की कहानियों की संस्कृत में यह अकेली अपने ढंग की कथाकृति है।

भरटक शिवभक्त साधुओं का एक प्राचीन सम्प्रदाय है। भरटकद्वात्रिंशिका की कथाएँ कहानी कहने की वाचिक शैली में निबद्ध हैं। कथा में संस्कृत की सामान्य परंपरा के प्रतिकूल देशज शब्दों का प्रचुर प्रयोग है. भाषा अत्यंत सरल है, इसमें वैयाकरणिक त्रुटियां भी बहुत हैं। कथा पर पंचतंत्र का भी प्रचुर प्रभाव है. पहली कहानी में पंचतंत्र का एक पद्य उद्धृत है. तृतीय कथा में पंचतंत्र की ही एक कथा की पुनः प्रस्तुति है. पच्चीसवीं कहानी में कालिदास की किंवदंती में विद्यमान जिस डाल पर बैठे, उसी को काटने की कथा का रूपांतर है. कथा का भरटकद्वात्रिंशिका नामकरण सिंहासनद्वात्रिंशिका के नाम पर किया गया लगता है और तदनुरूप ही 32 कहानियाँ ली गई हैं।

कथा के लेखक का नाम अज्ञात है. ग्रंथ का आरंभ "अर्हम्" से होने से संकेत मिलता है कि इसका लेखक कोई जैन कवि रहा होगा। पुस्तक की पुष्पिका में उल्लिखित संदर्भ के अनुसार इसे सोमसुन्दर के शिष्य श्री साधुराज से सुनकर उन्हीं के किसी शिष्य ने इसे लिखा। एक संभावना यह भी है कि सांप्रदायिक विवाद के भय लेखक ने अपना नाम न दिया हो. हरिभद्र के उल्लेख में वर्णित चित्र स्तोत्र के कर्ता साधुराज का इनसे ऐक्य मानकर रचना चौदहवीं सदी या उससे आसपास की मानी जाती है। लेखक संभवतः गुजरात का निवासी रहा होगा. कथा में गुजरात व राजस्थान के नगरों या क्षेत्रों का प्रचुर प्रयोग है. प्रत्येक कथा के आरंभ में उसके नगर का आवश्यक रूप से वर्णन है।

सर्वप्रथम 1860 ईस्वी में वेबर ने इसका आंशिक अनुवाद प्रस्तुत किया था।  बाद में हर्तेल नामक जर्मन विद्वान ने एक भारतीय विद्वान उपाध्याय इंद्रविजय से 1913 में इसकी एक हस्तलिखित पूर्ण प्रति प्राप्त की, तदुपरांत इस पुस्तक का पहला संस्करण [] ई. में जर्मनी से छपवाया था. 

लंबे समय तक हिंदी में दुर्लभ रही इस पुस्तक को 1987 में संस्कृत परिषद्, सागर विश्वविद्यालय द्वारा प्रोफेसर राधावल्लभ त्रिपाठी के संपादन में प्रकाशित किया गया है।
भरत मिलाप हिन्दुओं का प्रमुख उत्सव है। यह उत्सव विजयादशमी के अगले दिन अर्थात् आश्विन शुक्ल एकादशी को मनाया जाता है। इस दिन भगवान श्रीराम 14 वर्ष के वनवास के बाद अयोध्या वापस आकर अपने छोटे भाई भरत से गले मिलते है। इस उत्सव का उल्लेख वाल्मीकि रामायण के उत्तर काण्ड में दिया गया है।

कथा
---

भरत को जब पता चला कि माता कैकेयी ने उन्हें राजसिंहासन पर बैठाने के लिए राम को 14 वर्ष का वनवास दिलाया है, तो वह माता से भला-बुरा कहने लगे और राम को वापस लाने के लिए वन की ओर चल दिए। उधर वन में प्राकृतिक शोभा से युक्त दर्शनीय स्थल चित्रकूट पर्वत पर निवास करते हुए राम सीता प्राकृतिक छटा का आनन्द ले रहे थे, सहसा उन्हें चतुरंगिणी सेना का कोलाहल सुनाई दिया और वन्य पशु इधर-उधर भागते हुए दिखाई दिए। यह देखकर राम लक्ष्मण से बोले, ऐसा प्रतीत होता है कि इस वन-प्रदेश में वन्य पशुओं के आखेट हेतु किसी राजा या राजकुमार का आगमन हुआ है। तुम जाकर इसका पता लगाओ।'

लक्ष्मण तुरंत एक ऊँचे वृक्ष पर चढ़ गए। उन्होंने देखा, उत्तर दिशा से एक विशाल सेना, हाथी, घोड़ों और अस्त्र-शस्त्रों से सुसज्जित सैनिकों के साथ चली आ रही है, जिसके आगे अयोध्या की पताका लहरा रही थी। लक्ष्मण समझ गए कि वह अयोध्या की सेना है। राम के पास आकर क्रोध से लक्ष्मण ने कहा, 'भैया! कैकेयी का पुत्र भरत सेना लेकर इधर चला आ रहा है। वह वन में अकेला पाकर हमारा वध कर देना चाहता है जिससे निष्कंटक होकर अयोध्या पर राज्य कर सके। मैं इस भरत को उसके पापों का फल चखाऊँगा।'

राम ने कहा, 'लक्ष्मण! तुम ये कैसी बातें कर रहे हो? भरत तो मुझे प्राणों से भी प्रिय है। अवश्य ही वह मुझे अयोध्या वापस ले जाने के लिए आया होगा। भरत में और मुझमें कोई अंतर नहीं है, तुमने जो कठोर शब्द भरत के लिए कहे हैं, वे वास्तव में मेरे लिए कहे हैं। किसी भी स्थिति में पुत्र पिता के और भाई-भाई के प्राण नहीं लेता।' राम की भर्त्सना सुनकर लक्ष्मण बोले, 'हे प्रभु! सेना के साथ पिता जी का श्वेत छत्र नहीं हैं। इसी से मुझे आशंका हुई। मुझे क्षमा करें।'
श्रीराम से उनकी खड़ाऊँ लेते हुए भरत
पर्वत के पास अपनी सेना को छोड़कर भरत - शत्रुघ्न राम की कुटिया की ओर चले। उन्होंने देखा, यज्ञ वेदी के पास मृगछाला पर जटाधारी राम वक्कल धारण किए बैठे हैं। वे दौड़कर रोते हुए राम के पास पहुँचे। 'हे आर्य' कहकर वे राम के चरणों में गिर गए। शत्रुघ्न की भी यही अवस्था थी। राम ने दोनों भाइयों को हृदय से लगाया और पूछा, 'पिताजी तथा माताएँ कुशल से हैं ना? कुलगुरु वसिष्ठ कैसे हैं? तुमने तपस्वियों जैसा वक्कल क्यों धारण किया है?'

रामचन्द्र के वचन सुन भरत अश्रुपूरित बोले, 'भैया! हमारे धर्मपरायण पिता स्वर्ग सिधार गए। मेरी माता ने जो पाप किया है, उसके कारण मुझ पर भारी कलंक लगा है, मैं किसी को अपना मुख नहीं दिखा सकता। मैं आपकी शरण में आ गया हूँ। आप अयोध्या का राज्य सँभाल कर मेरा उद्धार करें। सम्पूर्ण मन्त्रिमण्डल, तीनों माताएँ, गुरु वसिष्ठ आदि सब यही प्रार्थना लेकर आपके पासे आए हैं। मैं आपका छोटा भाई, आपके पुत्र के समान हूँ, माता के द्वारा मुझ पर लगाए गए कलंक को धोकर मेरी रक्षा करें।' जब राम-भरत मिलाप हुआ तो भरत राम से लिपटकर रोने लगे। वह दृश्य बहुत मार्मिक था। भरत ने राम से कहा कि अयोध्या पर राज करने का अधिकार सिर्फ आपको है, आपकी जगह कोई भी नहीं ले सकता और राम से अयोध्या वापस चलने की ज़िद करने लगे।

इस दृश्य में भाईयों के बीच प्रेम की पराकाष्ठा को दर्शाया गया है। राम ने कहा कि मैने पिताजी को वचन दिया है कि मैं 14 वर्ष का वनवास पूरा करके ही अयोध्या लौटूँगा। तब भरत राम की 'चरण पादुकाएँ' सिर पर रखकर अयोध्या ले आए और उन्हें सिंहासन पर रखकर सेवक के रूप में राजकाज संभालने लगे।
मार्च 2023, राजस्थान "स्वास्थ्य का अधिकार" अधिनियम बनाने वाला देश का पहला राज्य बना। अधिनियम राजस्थान के प्रत्येक निवासी को निर्दिष्ट स्वास्थ्य केंद्रों पर शुल्क के पूर्व भुगतान के बिना आपातकालीन उपचार देखभाल का अधिकार देता है - एक प्रावधान जो विवादास्पद था।

डॉक्टर बनाम राजस्थान का स्वास्थ्य का अधिकार
-------------------------------------------

स्वास्थ्य के अधिकार विधेयक के प्रारंभ होने के बाद, राजस्थान में हजारों डॉक्टरों ने सड़कों पर उतरने का फैसला किया था, जिससे राज्य भर में स्वास्थ्य सेवाएं प्रभावित हुईं। भारत के सबसे बड़े फिजिशियन एसोसिएशन, इंडियन मेडिकल एसोसिएशन (IMA), ने राजस्थान के डॉक्टरों के साथ खड़ा होने का एलान किया था। विधेयक के विरोध में डॉक्टरों द्वारा किया जाने वाला मुख्य आंदोलन यह था कि बिल मरीजों की मदद नहीं करता है, लेकिन उनके लिए अस्पतालों और डॉक्टरों को दंडित करता है। विधेयक में उल्लिखित था कि सरकार अस्पतालों को प्रतिपूर्ति करेगी, लेकिन इस बारे में कब और कैसे होगा इस पर कोई स्पष्टता नहीं दी गई थी, जिसके कारण प्रदर्शनकारियों का मुख्य आरोप था।

1. ↑  "Right to Health: The fight over who'll pay hospital bills of India's poor". *BBC*.
2. ↑  "Frame rules under Right to Health Bill in Rajasthan at the earliest, say activists". *The hindu*.
3. ↑  "Will Rajasthan's right to health bill do more harm than good?". *Indiatoday*.
4. ↑  "Right to Health Bill: Rajasthan govt, protesting doctors reach consensus; protests to be called off". *Business today*.
5. ↑  "Why are Rajasthan docs opposing the state's Right to Health Bill?". *Times of India*.
**स्वामी अखण्डानन्द** (1864–1937) रामकृष्ण मिशन के एक संन्यासी थे जिन्होने रामकृष्ण परमहंस से प्रत्यक्ष शिक्षा पायी थी। वे रामक्र्ष्ण मिशन के तृतीय अध्यक्ष रहे।

प्रारम्भिक जीवन
---------------

अखण्डानन्द का जन्म 30 सितंबर 1864 को पश्चिमी कोलकाता के अहिरिटोला इलाके में श्रीमंत गंगोपाध्याय और वामसुंदरी देवी के यहाँ हुआ था। वह एक सम्मानित ब्राह्मण परिवार था। उनका मूल नाम गंगाधर घटक (गंगोपाध्याय) था। |वह प्रकृति से रूढ़िवादी थे और रामकृष्ण ने उन्हें "पुरातनी" के रूप में उन्हें समझा था।  बचपन से ही गंगाधर इतने दयालु थे कि उन्होंने एक बार एक गरीब सहपाठी को अपनी कमीज दे दी थी क्योंकि उसकी कमीज फटी हुई थी। अपने माता-पिता को बताए बिना, वह भिखारियों को भोजन देते थे। वह एक प्रबल नैतिकतावादी थे और सदा अपने स्वच्छंद दोस्तों की मदद करता था। 

गंगाधर बचपन में एक जिंदादिल, सुंदर बालक थे। अद्भुत स्मृति के धनी थे। उन्होने एक दिन में ही अंग्रेजी वर्णमाला को कण्ठाग्र कर लिया। १८८४ में वे पहली बार दक्षिणेश्वर मंदिर में रामकृष्ण परमहंस मिले थे। उस समय वे केवल १९ वर्ष के थे। बाद में उन्होने उन्हें अपने गुरु के रूप में अपनाया। उस समय वे अपने मित्र हरिनाथ (बाद में तुरियानंद ) के साथ रामकृष्ण से मिलने गए थे। उन्होंने पहली बार बहुत कम उम्र में रामकृष्ण को दीनानाथ बोस के घर में देखा था।  रामकृष्ण नहीं चाहते थे कि वे रूढ़िवादी हों और इसलिए उन्होंने नरेंद्रनाथ दत्त (बाद में विवेकानंद ) से उनका परिचय कराया। गंगाधर नरेन्द्रनाथ से बहुत प्रभावित थे और उनके प्रति समर्पित हो गए, एक भक्ति जो उनके जीवन भर चली और जिसने बाद में उन्हें आध्यात्मिक प्रथाओं पर प्राथमिक कार्य के रूप में सेवा करने के लिए प्रेरित किया। दक्षिणेश्वर की अपनी यात्रा के दौरान, गंगाधर ने रामकृष्ण से ध्यान के निर्देश प्राप्त किए।

साहित्यिक कृतियाँ
-----------------

* *हिमालय के गोद में*
* *पवित्र भटकने से लेकर मनुष्य में ईश्वर की सेवा तक*
* *आत्मा की पुकार: स्वामी अखंडानंद, स्वामी निर्मयानंद के साथ बातचीत*

सम्मान
------

रामकृष्ण मिशन विद्यापीठ, देवघर में उनके सम्मान में 'अखंडानंद धाम' नाम से एक डोरमेट्री है।

अग्रिम पठन
----------

* *भगवान उनके साथ रहते थे:* स्वामी चेतनानंद द्वारा सोलह मठवासी शिष्यों की जीवन कथाएँ, श्री रामकृष्ण मठ, चेन्नई द्वारा प्रकाशित,

बाहरी कड़ियाँ
-------------

* Works by or about Swami Akhandananda
* स्वामी अखंडानंद जीवनी
* RMIC आधिकारिक वेबसाइट पर जीवनी
* आरकेएम वडोदरा की वेबसाइट पर जीवनी

सन्दर्भ
-------

1. ↑  *The disciples of Sri Ramakrishna*, published by Advaita Ashrama, Mayawati, 1943, page 314
2. ↑  The disciples of Sri Ramakrishna, published by Advaita Ashrama, Mayawati, 1943, page 313
3. ↑  *Swami Akhandananda: Service as Worship*, by Swami Devarajananda, Prabuddha Bharat, January 2009, page 133
सिख धर्म, या सिखी एकेश्वरवादी धर्म है और निराकार की उपासना करता है। 

सिख धर्म में **चंडी** के ये अर्थ हैं :

1. **आदिशक्ति** - चंडी को आदि शक्ति कहा गया है क्योंकि इसी से सारा संसार उत्पन होता है, यही सारे संसार को पालती है और संहार करने वाली भी यही हैं। यही कारण है कि चंडी को जग मात भी कहा गया है। गुरु ग्रन्थ साहिब में इसी शक्ति को हुक्म कहा गया है। हुक्म शक्ति का ही पुलिंग है। हुक्म में सारा संसार पैदा हुआ है।
2. विवेक बुद्धी : ऐसी बुद्धि जो अद्वैत है, हर वासना से दूर और अपने मूल में समाई रहती है। यह वो सुरत है जो अनहद नाद, शब्द में समाई रहती है। नानक, कबीर, नारद इत्यादि इसी बुद्धी के धारनी थे, इसी लिए उन्हें चंडी कहा जाता है। इसी बुद्धी ने अज्ञानता के खिलाफ जंग की थी। इसी को गुरमति, गुरमुखी भी कहते हैं। गुरु ग्रन्थ साहिब में इसी को मत्ती देवी भी कहा गया है। मत्ती देवी वो है जो श्रेष्ट वर देती है, भव सागर से पार होने की विधि इसी में से प्राप्त होती है।

आदि शक्ति ही विवेक बुद्धि है, क्योंकि विवेक बुद्धि आदि शक्ति में लीं है। सिख धर्म के अनुसार गुरु नानक साहिब समेत सारे सतगुरु, भक्त जनों ने भगवती का ध्यान किया था।

गुरु गोविन्द सिंह जी ने चार रचनाएँ की जिसमें चंडी के अनेक गुणों का विस्तार किया। चंडी का अर्थ अगर किसी ने समझना है तो गुरु गोबिंद सिंह जी की बानी इसके अर्थों और उल्लेखन की खान है। गुरु साहिब ने चंडी के अनेक नाम लिखे हैं जैसे भगोती, खडग धारा, दुर्गा, तीर, काली, तुपक, अस, भगोती, देवता, खंडा, अदर सुता, पार्वती, जगबीर, जगमात, परा, परभी, बाड बारी, काटी, कटारी पूरनी, हल्बी, ज्वाला, तीर, चंचला, लाल नैना, तेग आदिक जो अपने आप में गहरे अर्थ रखते हैं।

सिख धर्म की अरदास ही यहीं से शुरू होती है "प्रिथम भगौती सिमरि कै गुरु नानक लई धिआइ ॥" अर्थात् मैं पहले भगवती का स्मरण करके उसके बाद गुरु नानक का ध्यान करके...।

क्या गुरु गोबिंद सिंह जी ने किसी औरत या मूर्ति कि स्तुति की?
------------------------------------------------------------

अगर गुरु गोबिंद सिंह जी की रचनाओं और शब्दों का मुल्यांकन किया जाए तो यह बात साफ़ प्रतीत होती है कि गुरु गोबिंद सिंह जी ने चंडी को "आदि शक्ति" ही बताया है। अगर हम यह माने की उन्होंने "आदि शक्ति" की मूर्ती/प्रतिमा बनाई या प्रचलित कर्म कांड के अनुसार पूजा अर्चना की या किसी औरत (महादेव की सुपत्नी आदिक) की आराधना की तो गुरु गोबिंद सिंह स्वयम अपनी वाणी में कहते हैं :
पवित्री पुनीता पुराणी परेयं ॥ प्रभी पूरणी पारब्रहमी अजेयं ॥
अरूपं अनूपं अनामं अठामं ॥ अभीतं अजीतं महां धरम धामं ॥३२॥२५१॥ (चंडी चरित्र भाग २)

जिसमें साफ़ कथित है कि हे देवी, तेरा कोई रूप नहीं है, तूं अनूप है, तेरा कोई नाम नहीं है। यही नहीं गुरु गोबिंद सिंह ने मूर्ती पूजा की घोर अज्ञानता बताया है और जहां मूर्ती पूजक को पशू कहा है वहीं कर्म कांड को निष्फल बताया है। इन सब बातों को ध्यान में रखें तो यह बात कहीं से भी जाहिर नहीं होती की गुरु साहिब ने किसी चंडी को किसी मूर्ती, इस्त्री या किसी पदार्थ रूप में माना है।

चंडी की सारी जंग विवेक बुद्धी और अविवेक बुद्धी की जंग है। जहाँ विवेक बुद्धी को "चंडी" कहा गया है और अविवेक बुद्धी दैत्य के रूप में बताएं हैं। दैत्य धर्म के विपरीत हैं, देवते कर्म कांड में व्यस्त हैं और चंडी गुरमुख है। गुरु गोबिंद सिंह जी ने पारसनाथ अवतार रचना में भी इसी तरहां की जंग का खुलासा किया है।

पुरानो के दिग्गज भी यह बात मानते हैं कि चंडी आदि शक्ति ही होती है और अरूप होती है, उसके गुणों को ही मूर्ती में प्रदर्शित किया है लेकिन मूर्ती अपने आप में पूरी नहीं है।
**आदित्य नारायण** एक भारतीय फिल्म अभिनेता, संगीतकार व गायक हैं, जो बॉलीवुड गायक उदित नारायण और दीपा नारायण के पुत्र हैं। इन्होंने पहले रंगीला नामक फिल्म में गाना गया था। उसके बाद 1995 में अपने पिता के साथ "अकेले हम और अकेले तूम" में काम किया।

सफर
---

इन्होंने अपने गायिका का सफर 1995 में "रंगीला" नामक फिल्म से शुरू किया। इसके बाद "अकेले हम और अकेले तुम" में अपने पिता के साथ काम किया। इस फिल्म में संगीत निर्देशक अनु मलिक थे। इनका अभिनय का सफर भी 1995 में शुरू हुआ। तब यह बाल कलाकार थे और निर्माता व निर्देशक सुभाष घई इन्हें फिल्मफेयर पुरस्कार समारोह के दौरान देखा था। इसके बाद सुभाष ने इन्हें अपने आगामी फिल्म "परदेश" के लिए चुन लिया। इसके बाद "जब प्यार किसी से होता है" फिल्म में भी इन्होंने काम किया। इस फिल्म के लिए 1999 में इनका नामांकन ज़ी सिने पुरस्कार में सर्वश्रेष्ठ सहायक अभिनेता के लिए हुआ था।

बाल कलाकार के रूप में इन्होंने 100 से अधिक गाने गाये हैं। इनका सबसे अधिक प्रसिद्ध गाना "छोटा बच्चा जान के" है, जो 1996 के मासूम फिल्म का है। इन्हें सबसे पहला फिल्म पुरस्कार 1997 में स्क्रीन पुरस्कार के तरह से सर्वश्रेष्ठ बाल गायक का पुरस्कार मिला था। इसी गाने के लिए इन्हें स्क्रीन पुरस्कार की ओर से एक और पुरस्कार मिला था।

प्रमुख फिल्में
--------------

| वर्ष | फ़िल्म | पात्र | संगीत निर्देशक |
| --- | --- | --- | --- |
| २०१३ | *गोलियों की रासलीला रामलीला* | पार्श्वगायक | संजय लीला भंसाली |
| २०१० | *शापित* | अभिनेता, संगीत निर्देशक, पार्श्वगायक | चिरंतन भट्ट |
| २००९ | *चल चलें* | पार्श्वगायक | इलैयाराजा |
|

सन्दर्भ
-------

1. ↑  "पहली फिल्म एल्बम". *businessofcinema.com*. मूल से 1 जून 2016 को पुरालेखित. अभिगमन तिथि ६ अगस्त २०१४.
कंप्यूटर पर किसी प्रोग्राम को चलाने के लिए शुरुआत में की गई व्यवस्था को इंस्टाल (Install) या सेटअप (setup) कहा जाता है। एक बार इंस्टॉल होनेhe के बाद कंप्यूटर प्रोग्राम, यानि सॉफ़्टवेर को सीधे चलाया जा सकता है। वैसे हर प्रोग्राम को चलाने के लिए इंस्टॉल की लंबी प्रक्रिया से नहीं गुज़रना पड़ता। 

प्रोग्राम के चलने यानि अपना काम करने को execute या run करना कहते हैं। इस के लिए प्रोग्राम को तैयार करने को installation या setup कहते हैं। इनका ऐसा नाम किसी यंत्र को स्थापित करने की तर्ज पर रखा गया है। जैसे पम्पसेट या एयरकंडीशनर को चलाने से पहले इंस्टाल, यानि स्थापित किया जाता है (तार जोड़ना, पाइप जोड़ना इत्यादि) ताकि वे सुचारु रूप से अपना काम कर सकें।

आवश्यकता
--------

इंस्टॉल की आवश्यकता इसलिए पड़ती है कि, कई प्रोग्राम (या सॉफ्टवेर) अन्य प्रोग्रामों पर निर्भर करते हैं। वो जिन् प्रोग्रामों पर आश्रित हैं, उनकी स्थापित मार्ग को ढूंढना, वर्जन पता करना और आपसे में समन्वय बिठाने के लिए व्यवस्था करना इसके मुख्य कारण हैं। कई प्रोग्राम सिस्टम के हिसाब से अपना रूप बदलते हैं, कई सिस्टम पर उपलब्ध प्रोसेसर या मेमोरी या अन्य प्रोग्रामों की उपस्थिति के हिसाब से अपने को चलाना चाहते हैं। इन सभी कारणों से इनको सेटअप (या इंस्टॉल) करना पड़ता है। इंस्टॉल करने की आवश्यकता न रहने से प्रोग्राम को चलाने के लिए बारंबार एक ख़ास समय खोना पड़ता है। इसलिए इंस्टॉल कराया जाता है।
**बारबाडोस के गवर्नर-जनरल** यानि **महाराज्यपाल**, बारबाडोस की रानी के निवासिय स्थानीय राजप्रतिनिधि का पद है। गवर्नर-जनरल, बारबाडोस की रानी, जोकी बारबाडोस और यूनाइटेड किंगडम समेत कुल १६ प्रजाभूमियों की शासी नरेश एवं राष्ट्रप्रमुख हैं, के अनुपस्थिति में उनके संवैधानिक कार्यों का निर्वाह करते हैं।

पदाधिकारियों की सूचि
--------------------

मुख्य लेख: बारबाडोस के गवर्नर-जनरलों की सूचि

नियुक्ति
--------

 बारबाडोस  समेत लगभग सारे राष्ट्रमण्डल प्रजाभूमियों में, गवर्नर-जनरल की नियुक्ति महारानी द्वारा, संबंधित प्रजाभूमि के प्रधानमंत्री के सलाह पर होती है। हालाँकि कुछ प्रजाभूमियाँ ऐसी भी हैं, जहाँ गवर्नर-जनरल का चुनाव राष्ट्रीय संसद द्वारा बहुमत से होता है।  बारबाडोस  में गवर्नर-जनरल को शासक द्वारा, प्रधानमंत्री की सलाह पर नियुक्त किया जाता है।

कार्य व कर्तव्य
---------------

 बारबाडोस  सैद्धांतिक रूप से एक राजतंत्र है, और और  बारबाडोस  के शासक के पदाधिकारी इसके राष्ट्रप्रमुख होते हैं, हालाँकि शासक की सारी संवैधानिक शक्तियों का अभ्यास, उनके प्रतिनिधि के रूप में,  बारबाडोस  के गवर्नर-जनरल करते हैं।  बारबाडोस  के सत्ताधारी रानी/राजा पर सैद्धांतिक रूप से एक संवैधानिक शासक के अधिकार निहित है, परंतु परंपरानुसार इन सारी शक्तियों का अभ्यास केवल संसद और सरकार के विनिर्देशों के अनुसार ही, शासक के प्रतिनिधि होने के नाते, महाराज्यपाल द्वारा किया जाता है। संसदीय शासक होने के नाते, शासक के सारे संवैधानिक अधिकार(जोकि महाराज्यपाल द्वारा निर्वाहित होते हैं), निष्पक्ष तथा गैर-राजनैतिक कार्यों तक सीमित हैं।

सैद्धांतिक रूप से, महारानी तथा उनके महाराज्यपाल, दोनों पर ही अत्यंत संवैधानिक शक्तियाँ निहित हैं, परंतु ऐसे किसी भी अधिकार का निर्वाह वे केवल स्वेच्छा से नहीं कर सकते है। अपने पद के कर्तव्यों का निर्वाह करने हेतु वे प्रधानमंत्री या अन्य संबंधित अधिकारी के सलाह पर ही कार्य कर सकते हैं। गवर्नर-जनरल, विभिन्न राजकीय और पारंपरिक कार्यों में  बारबाडोस की रानी का प्रतिनिधित्व करते हैं, जैसे की:संसद के राजकीय उद्घाटन का समारोह, सैन्य परेड में और विभिन्न नागरिक और सैन्य सम्मानों की प्रस्तुति के दौरान। इसके अलावा गवर्नर-जनरल, महारानी के प्रतिनिधि के रूप में, राष्ट्रप्रमुख के कई आधिकारिक कार्यों का भी निर्वाह करते है, उदाहरणस्वरूप:प्रधानमंत्री और अन्य मंत्रियों की नियुक्ति व बर्खास्तगी, संसद का सत्र-आवाहन करना और सत्रांत करना और नए चुनावों की घोषणा करना। ये सब, सैद्धान्तिक तौर पर शासक के अधिकार हैं, परंतु वास्तविक रूप से इन्हें केवल गवर्नर-जनरल द्वारा ही उपयोग किया जाता है। शासक के राजनैतिक-शक्तियों का अभ्यय गवर्नर-जनरल द्वारा सरकार और अपने मंत्रियों की सलाह और विनिर्देशों पर ही करते हैं।

इन्हें भी देखें
---------------

* बारबाडोस का राजतंत्र
* राष्ट्रमण्डल प्रजाभूमि

सन्दर्भ
-------

बाहरी कड़ियाँ
-------------
**हुर-उल-निसा** (30 मार्च 1613 - 5 जून 1616) एक मुगल राजकुमारी थी, जो मुगल सम्राट, शाहजहाँ और उनकी प्रमुख पत्नी, मुमताज महल की पहली बेटी थी।

जीवन
----

इनका जन्म 30 मार्च 1613 को अकबराबाद में हुआ, उनको हूर अल-निसा बेगम नाम से पुकारा जाने लगा, उनके दादा, सम्राट जहाँगीर ने उन्हें अपनी बेटी के रूप में गोद लिया था।  वह राजकुमार खुर्रम और उनकी पत्नी अर्जुमंद बानो बेगम से पैदा हुए चौदह बच्चों में से पहली थीं। उनके नाना आसफ खान चतुर्थ थे, जो उनके पिता के शासनकाल के दौरान मुख्यमंत्री थे। वह सम्राट जहांगीर और उनके परिवार से बहुत प्यार करती थी।

मृत्यु
------

21 मई 1616 को, हूर अल-निसा चेचक से बीमार पड़ गई और 5 जून को, उनकी मृत्यु हो गई 

सम्राट जहाँगीर, जो उनसे गहराई से जुड़े हुए थे, उनके पोती की मृत्यु पर बहुत दुखी थे कि वह खुद उसकी मृत्यु को दर्ज नहीं कर सके और उन्होंने मिर्जा गियास बेग से ऐसा करने का अनुरोध किया था। जहाँगीर को उसकी मृत्यु के बाद पहले दो दिनों तक कोई नौकर भी नहीं मिल सका और उसने अपने कमरे की चारदीवारी करने का आदेश दिया। तीसरे दिन, जब और दु:ख को सहन करने में असमर्थ हुए तो वह राजकुमार खुर्रम के घर उनसे मिलने गये और वहीं कई दिनों तक रहे। राजकुमार खुर्रम के घर के रास्ते में, सम्राट कई बार हूर अल-निसा के विचार से टूट गया। फिर वह अपने आप को व्यस्त रखने के लिए आसफ खान चतुर्थ के घर गये। फिर भी, जब तक वे अजमेर में रहे, तब तक वे हर जानी-पहचानी बात पर शोकाग्रस्त हो पड़ते थे।

चूंकि बच्चे का निधन बुधवार को हो गया, जहांगीर ने उस दिन को "गमशंबा" या "नुकसान का दिन" कहने का आदेश दिया। उन्हें अजमेर में मुइन अल-दीन चिश्ती की कब्र के पास दफनाया गया था।

संदर्भ
------

1. 1 2 3  Kham, Inayat (1990). *The ShahJahannama*. Fuller, A. R. द्वारा अनूदित. Oxford University Press. पृ॰ 6.
2. 1 2 3 4  Emperor, Jahangir (1999). *The Jahangirnama : memoirs of Jahangir, Emperor of India*. Thackston, W. M. द्वारा अनूदित. Washington D. C; New York: Freer Gallery of Art, Arthur M. Sackler Gallery, Smithsonian Institution ; Oxford University Press. पृ॰ 194.
3. ↑  Emperor, Jahangir (1999). *The Jahangirnama : memoirs of Jahangir, Emperor of India*. Thackston, W. M. द्वारा अनूदित. Washington D. C; New York: Freer Gallery of Art, Arthur M. Sackler Gallery, Smithsonian Institution ; Oxford University Press. पृ॰ 195.
4. ↑  Sarkar, Kobita (2007). *Shah Jahan and His Paradise on Earth*. Agra, India: K.P. Bagchi & Company. पृ॰ 187.
यह एक नक्षत्र है।
नक्षत्रों की कड़ी में भरणी को द्वितीय नक्षत्र माना जाता है। इस नक्षत्र का स्वामी शुक्र ग्रह होता है। जो व्यक्ति भरणी नक्षत्र में जन्म लेते हैं वे सुख सुविधाओं एवं ऐसो आराम चाहने वाले होते हैं। इनका जीवन भोग विलास एवं आनन्द में बीतता है। ये देखने में आकर्षक व सुन्दर होते हैं। इनका स्वभाव भी सुन्दर होता है जिससे ये सभी का मन मोह लेते हैं। इनके जीवन में प्रेम का स्थान सर्वोपरि होता है। इनके हृदय में प्रेम तरंगित होता रहता है ये विपरीत लिंग वाले व्यक्ति के प्रति आकर्षण एवं लगाव रखते हैं। 

भरनी नक्षत्र के जातक उर्जा से परिपूर्ण रहते हैं। ये कला के प्रति आकर्षित रहते हैं और संगीत, नृत्य, चित्रकला आदि में सक्रिय रूप से भाग लेते हैं। ये दृढ़ निश्चयी एवं साहसी होते हैं। इस नक्षत्र के जातक जो भी दिल में ठान लेते हैं उसे पूरा करके ही दम लेते हैं। आमतौर पर ये विवाद से दूर रहते हैं फिर अगर विवाद की स्थिति बन ही जाती है तो उसे प्रेम और शान्ति से सुलझाने का प्रयास करते हैं। अगर विरोधी या विपक्षी बातों से नहीं मानता है तो उसे अपनी चतुराई और बुद्धि से पराजित कर देते हैं।

जो व्यक्ति भरणी नक्षत्र में जन्म लेते हैं वे विलासी होते हैं। अपनी विलासिता को पूरा करने के लिए ये सदैव प्रयासरत रहते हैं और नई नई वस्तुएं खरीदते हैं। ये साफ सफाई और स्वच्छता में विश्वास करते हैं। इनका हृदय कवि के समान होता है। ये किसी विषय में दिमाग से ज्यादा दिल से सोचते हैं। ये नैतिक मूल्यों का आदर करने वाले और सत्य का पालन करने वाले होते हैं। ये रूढ़िवादी नहीं होते हैं और न ही पुराने संस्कारों में बंधकर रहना पसंद करते हें। ये स्वतंत्र प्रकृति के एवं सुधारात्मक दृष्टिकोण रखने वाले होते हैं। इन्हें झूठा दिखावा व पाखंड पसंद नहीं होता। 

इनका व्यक्तित्व दोस्ताना होता है और मित्र के प्रति बहुत ही वफादार होते हैं। ये विषयों को तर्क के आधार पर तौलते हैं जिसके कारण ये एक अच्छे समालोचक होते हैं। इनकी पत्नी गुणवंती और देखने व व्यवहार मे सुन्दर होती हैं। इन्हें समाज में मान सम्मान और प्रतिष्ठा मिलती है।

  

इस नक्षत्र के देवता यमराज है|

स्रोत
-----



| * दे
* वा
* सं
**भारतीय ज्योतिष** |
| --- |
| नक्षत्र | अश्विनी  •  भरणी  •  कृत्तिका  •  रोहिणी  •  मृगशिरा  •  आर्द्रा  •  पुनर्वसु  •  पुष्य  •  अश्लेषा  •  मघा  •  पूर्वाफाल्गुनी  •  उत्तराफाल्गुनी  •  हस्त  •  चित्रा  •  स्वाती  •  विशाखा  •  अनुराधा  •  ज्येष्ठा  •  मूल  •  पूर्वाषाढ़ा  •  उत्तराषाढा  •  श्रवण  •  धनिष्ठा  •  शतभिषा  •  पूर्वाभाद्रपद  •  उत्तराभाद्रपद  •  रेवती |  |
| राशि | मेष  •  वृषभ  •  मिथुन  •  कर्क  •  सिंह  •  कन्या  •  तुला  •  वृश्चिक  •  धनु  •  मकर  •  कुम्भ  •  मीन |
| ग्रह |  सूर्य  •  चन्द्रमा  •  मंगल  •  बुध  •  बृहस्पति  •  शुक्र  •  शनि  •  राहु  •  केतु |
| ग्रन्थ | बृहद जातक  •  भावार्थ रत्नाकर  •  चमत्कार चिन्तामणि  •  दशाध्यायी  •  गर्ग होरा  •  होरा रत्न  •  होरा सार  •  जातक पारिजात  •  जैमिनी सूत्र  •  जातकालंकार  •  जातक भरणम  •  जातक तत्त्व  •  लघुपाराशरी  •  मानसागरी  •  प्रश्नतंत्र  •  फलदीपिका  •  स्कन्द होरा  •  संकेत निधि  •  सर्वार्थ चिन्तामणि  •  ताजिक नीलकण्ठी |
| अन्य सिद्धांत | आत्मकारक  •  अयनमास  •  भाव  •  चौघड़िया  •  दशा  •  द्वादशम  •  गंडांत  •  लग्न  •  नाड़ी  •  पंचांग  •  पंजिका  •  राहुकाल |
| और देखिये | फलित ज्योतिष  •  सिद्धान्त ज्योतिष |
| श्रेणी पृष्ठ ज्योतिष |
पहली बैलिस्टिक मिसाइल V-2 का रेखाचित्र
तकनीकी दृष्टि से **बैलिस्टिक प्रक्षेपास्त्र** या बैलिस्टिक मिसाइल (ballistic missile) उस प्रक्षेपास्त्र को कहते हैं जिसका प्रक्षेपण पथ सब-आर्बिटल बैलिस्टिक पथ होता है। इसका उपयोग किसी हथियार (प्राय: नाभिकीय अस्त्र) को किसी पूर्वनिर्धारित लक्ष्य पर दागने के लिये किया जाता है। यह मिसाइल अपने प्रक्षेपण के प्रारम्भिक चरण में ही केवल गाइड की जाती है; उसके बाद का पथ कक्षीय यांत्रिकी (या आर्बिटल मेकैनिक्स) के सिद्धान्तों एवं बैलिस्टिक्स के सिद्धान्तों से निर्धारित होता है। अभी तक इन्हें रासायनिक रॉकेट इंजनों के द्वारा प्रणोदित (प्रोपेल) किया जाता है।

इतिहास
------

सबसे पहला बैलिस्टिक प्रक्षेपास्त्र (मिसाइल) A-4 था जिसे सामान्यत V-2 रोकेट के नाम से भी जाना जाता है। इस प्रक्षेपास्त्र को नाज़ी जर्मनी ने 1930 से 1940 के मध्य में रोकेट साइंटिस्ट (वैज्ञानिक) वेर्न्हेर वॉन ब्राउन की देखरेख में विकसित किया था। V-2 रोकेट का पहला सफल परिक्षण 3 अक्टूबर 1942 को हुआ, इसका 6 सितम्बर 1944 को फ़्रांस के विरुद्ध और उसके दो दिन बाद लन्दन पर इसका प्रयोग किया गया। द्वितीय विश्व युद्ध के अंत तक (मई 1945), इस V-2 रोकेट प्रक्षेपास्त्र को 3,000 से भी ज्यादा बार प्रयोग में लाया गया था।

इन्हें भी देखें
---------------

* क्रूज मिसाइल
* बैलिस्टिकरोधी प्रक्षेपास्त्र

बाहरी कड़ियाँ
-------------

* An introduction to ballistic missiles
**भरत सिंह** भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की बलिया सीट से भारतीय जनता पार्टी के टिकट पर चुनाव लड़कर निर्वाचित हुए। वर्ष 1991, 1996 व 2002 में 
3 बार दोआबा विधानसभा क्षेत्र से उत्तर प्रदेश विधान सभा के सदस्य निर्वाचित ।[]

मायावती के मंत्रीमंडल मे खाद्य और रसद राज्य मंत्री भी रहे

प्रभावी छात्र नेता के रूप में
-----------------------------

काशी हिंदू विश्वविद्यालय की छात्र राजनीति में भरत सिंह का अमूल्य योगदान रहा है इन्होंने कई ऐसे छात्र नेता तैयार किए जो कि वर्तमान समय में भी भारतीय राजनीति में प्रसांगिक है इनके द्वारा उस समय आईआईटी कर रहे मनोज सिन्हा को छात्र राजनीति में प्रवेश दिलाया गया। साथ ही साथ महेन्द्र नाथ पाण्डेय ओमप्रकाश सिंह वीरेन्द्र सिंह मस्त आदि को राजनीति में लाएं। लगातार 10 वर्षों तक बनारस हिंदू विश्वविद्यालय के अध्यक्ष तथा महामंत्री के चयन में इनका महत्वपूर्ण योगदान रहा।

सन्दर्भ
-------

1. ↑  "भारतीय चुनाव आयोग की अधिसूचना, नई दिल्ली" (PDF). मूल से 30 जून 2014 को पुरालेखित (PDF). अभिगमन तिथि 5 अक्तूबर 2014.

बाहरी कड़ियाँ
-------------

* भारत के राष्ट्रीय पोर्टल पर सांसदों के बारे में संक्षिप्त जानकारी
सन के पौधे के तने का अनुप्रस्थ काट:  

1. मज्जा  
 2.आदिदारु  
 3. दारु  
 4. पोषवाह  
 5. दृढ़ोतक  
 6. वल्कल  
 7. बाह्यत्वचा
वनस्पति विज्ञान में, **भरणोतक** (भरण-ऊतक) में त्वचीय और संवहनीय ऊतकों के अतिरिक्त सभी ऊतक अन्तर्गत होते हैं। विभज्योतक द्वारा बनी कोशिकाएँ एक विशिष्ट कार्य करती हैं और विभाजित होने की शक्ति को खो देती हैं जिसके फलस्वरूप वे स्थायी ऊतक का निर्माण करती हैं। बाह्यत्वचा के नीचे कोशिकाओं की कुछ स्तर होती हैं जिसे **सरल स्थायी ऊतक** या भरणोतक कहते हैं। कोशिका भित्ति की प्रकृति के आधार पर इसे तीन प्रकारों में विभाजित किया जा सकता है: **मृदूतक**, **स्थूलोतक** तथा **दृढ़ोतक**। पत्रों में भरणोतक पतली भित्ति और हरितलवक युक्त होते हैं और इसे पर्णमध्योतक कहते हैं।

मृदूतक
------

**मृदूतक** पादप अंगों के भीतर प्रमुख घटक बनाता है। मृदूतकीय कोशिकाएँ प्रायः समव्यासमित होती हैं। वे गोलाकार, अण्डाकार, गोलीय, बहुभुजीय या लम्बी हो सकती हैं। इनकी भित्ति पतली तथा सेलुलोस की बनी होती हैं जिनमें प्रचुर मात्रा में कोशिकाद्रव्य भरी होती है। वे सघन रूप से सटे हुए हो सकते हैं अन्यथा उनमें क्षुद्र अन्तःकोशिकीय अवकाश हो सकते हैं। इनमें एक सुस्पष्ट केन्द्रक उपस्थित रहता है। मृदूतक प्रकाश-संश्लेषण, भण्डारण, स्राव जैसे विभिन्न कार्य करते हैं। प्राथमिक तने में मृदूतकीय कोशिकाएँ प्राय: वल्कुट, परिरम्भ, मज्जा तथा मज्जा किरणों में होती हैं। यह बीज के अन्तःबीजाणु में भी उपस्थित रहते हैं।

स्थूलोतक
--------

**स्थूलोतक** अधिकांश द्विबीजपत्री पौधों में बाह्यत्वचा के नीचे की स्तरों में स्थित होता है। यह समरूप स्तर के रूप में अन्यथा खण्डों में पाया जाता है। इसमें कोशिकाएँ होती हैं जो सेलुलोस, हेमिसेलुलोस और पेक्टिन के जमाव के कारण कोणों पर बहुत अधिक गाढ़ी हो जाती हैं। स्थूलोतकीय कोशिकाएँ अण्डाकार, गोलाकार या बहुभुजीय हो सकती हैं और इनमें अक्सर हरितलवक होते हैं। हरितलवक होने पर ये कोशिकाएँ भोजन को आत्मसात कर लेती हैं। अन्तःकोशिकीय अवकाश अनुपस्थित होते हैं। वे पौधे के बढ़ते भागों जैसे नए तने और पत्रों के पर्णवृन्त को यान्त्रिक अवलम्ब प्रदान करते हैं।

दृढ़ोतक
-------

**दृढ़ोतक** में मोटी और काष्ठाभित कोशिका भित्ति वाली लम्बी, संकरी कोशिकाएँ होती हैं जिनमें कुछ या कई गड्ढे होते हैं। वे प्रायः मृत और कोशिकाद्रव्य-हीन होते हैं। दृढ़ोतक मुख्यत: आधार प्रदान करता हैं, जो चाप को सहन कर सकता है और भीतरी पतली भित्ति वाली कोशिकाओं को क्षतिग्रस्त होने से बचाता है। रूप, संरचना, उत्पत्ति और विकास में भिन्नता के आधार पर, दृढ़ोतक **रेशें** या **दृढ़ कोशिकाएँ** हो सकता है। रेशें मोटी-भित्ति वाली, लम्बी और नुकीली कोशिकाएँ होती हैं, जो प्रायः समूहों में, पौधे के विभिन्न भागों में होती हैं। रेशें अनेक पौधों के तनों के विभिन्न भागों में खण्डों अथवा अविच्छिन्न पट्टियों के रूप में पाए जाते हैं। दृढ़ कोशिकाएँ गोलाकार, अण्डाकार या बेलनाकार, बहुत संकीर्ण गुहाओं के साथ अत्यधिक मोटी मृत कोशिकाएँ हैं। दृढ़ कोशिकाएँ सामान्यतः फलों और बीजों में पाई जाती है।

सन्दर्भ
-------

1. ↑  tezmind. "भरण ऊतक तन्त्र (ground tissue system in plants in hindi) ग्राउंड ऊत्तक किसे कहते है , प्रकार – 11th , 12th notes In hindi". *www.sbistudy.com* (अंग्रेज़ी में). अभिगमन तिथि 2023-05-06.
भयारा गाँव
व्यवसाय
यातायत के साधन
शिक्षा
मस्जिद
जमींदारी

भयारा गाँव 

भयारा गाँव भारत के उत्तर प्रदेश राज्य के बाराबंकी जिले में स्थित है। ये गाँव बाराबंकी मुख्य शहर से २० किलोमीटर दूर स्थित है और राजधानी लखनऊ से लगभग ४३ किलोमीटर दूर है। विधानसभा क्षेत्र जैदपुर का यह गाँव एक १२ गाँव की पंचायत के रूप में जाना जाता है। ये ब्लाक मसौली का एक गाँव है जिसका थाना जहांगीराबाद एवं तहसील नवाबगंज है| गाँव में ही एक पोस्ट ऑफिस भी है जिसका पिनकोड २२५२०४ है। भयारा पंचायत १२ गाँव का एक संग्रह है जिसमे भयारा, खैरातीपुर, निबहा, लोहरवा, कटहली, रुस्तमपुर, बांसभारी, चंदना, सखमदा, कटरा, चपरी आदि गाँव शामिल हैं। गाँव में एक पंचायत घर है। और इसी पंचायत घर में आर्याव्रत ग्रामीण बैंक है।

व्यवसाय 

गाँव का मुख्य व्यवसाय खेती पर निर्भर है। यहाँ पर मुख्य रूप से धन, गेहूं, पिपरमिंट, सरसों आदि की खेती की जाती है। गाँव की मुस्लिम आबादी मुख्यरूप से आम की खेती पर निर्भर हैं । गाँव मे किदवई लोगों के आम के बहुत बड़े बड़े बड़े बाग हैं। और इन बागों की संख्या अधिक होने के कारण इनके नाम भी रखे गए हैं जो बड़े बाग हैं उनमे नौ लखा, रौज़ा और चौदहा बाग प्रमुख हैं। गाँव में हफ्ते का एक बाजार भी बुधवार को लगता है।

यातायत के साधन 

यातायात के साधन के लिए त्रिलोकपुर गाँव से बस भयारा होते हुए बाराबंकी जाती है। ये दिन में ३ बार मिलती बाकि टाइम टैक्सी मसौली तक मिलती है उसके बाद गोंडा रोड से बसे मिल जाती हैं।

  

शिक्षा 

शिक्षा के लिए गाँव में एक मदरसा है और कटहली गाँव में एक प्राथमिक विद्यालय और एक माध्यमिक विद्यालय है इसके अलावा चंदना गाँव में एक प्राथमिक विद्यालय है। साथ ही गाँव और कई सरे गैर सरकारी विद्यालय भी हैं| उच्च शिक्षा के लिए ५ किलोमीटर दूर रफ़ी मेमोरिअल इंटर कॉलेज भी है। और बाराबंकी में डिग्री कॉलेज है।

मस्जिद

गाँव में दो मस्जिद हैं जिसमे एक बड़ी मस्जिद के नाम से जनि जाती है और दूसरी छोटी मस्जिद के नाम से, छोटी मस्जिद जोकि मदरसे के करीब ही स्थिति है और वहां जुमे की नमाज़ को छोड़कर बाकि सारी नमाजे होती हैं। बड़ी मस्जिद जोकि अलीम किदवई के घर के पीछे स्थिति वहां सारी नमाजों के साथ ही जुमे की नमाज भी होती है ये मस्जिद काफी खूबसूरत बनवाई गयी है। इसके अलावा गाँव का एक ईदगाह भी है जो चंदना गाँव के पास स्थित है और यहाँ ईद उल फ़ित्र और ईद उल अजहा की नमाज़ अदा की जाती है।

जमींदारी 

गाँव पहले ज़मींदारों के हाथ में था। यहाँ के मुख्य ज़मीनदार रऊफ किदवई, जुबेर किदवई, उस्मान किदवई और उनके परिवार के लोग थे। इसके अलावा एक और परिवार था जोकि आरिफ किदवई के परिवार के नाम से जाना जाता था लेकिन ज़मींदारी प्रथा समाप्त होने के बाद धीरे धीरे इनके परिवार का वर्चस्व भी समाप्त हो गया। वैसे तो इन परिवारों की इज्जत आज भी गाँव के लोग करते हैं। जैसे जैसे इनका वर्चस्व कम होता गया या इनके परिवारों के बच्चों की पढाई की बात आने लगी तो इनमे से ज्यादा तर लोगों ने अपना गाँव छोड़कर शहर में बस गए। अब गाँव में सिर्फ अलीम किदवई, फारान किदवई, उसामा किदवई और आरिफ किदवई के परिवार में सिर्फ सईद किदवई ही गाँव में रहते हैं और अपने ज़मीन और बागों की देखभाल करते हैं। इसके अलावा यासिर अराफात किदवई उर्फ़ अर्फू किदवई भी कभी कभी अपने गाँव आ जाते हैं।

सन्दर्भ
-------
**भाषा तकनीकें** (Language technologies) ऐसी **सूचना तकनीक** हैं जो **मानव भाषा** के प्रसंस्करण में प्रयुक्त होतीं हैं। मानव भाषा विश्व में सबसे जटिल व सबसे पुराना सूचना का माध्यम है।

मानव भाषा का अस्तित्व दो रूपों में है - भाषिक (बोली गयी) एवं लिखित। यद्यपि बोली, भाषा का सबसे पुरानी एवं सबसे सहज रूप है किन्तु जटिल सूचनायें एवं मानव ज्ञान का अधिकांश भाग लिखित भाषा के रूप में ही विद्यमान है तथा इसका संचार भी लिखित रूप में ही अधिक होता है। स्पीच तकनीक एवं टेक्स्ट तकनीकें भाषा को इन दो रूपों में प्रकलन (प्रोसेसिंग) करती है। किन्तु स्पीच एवं टेक्ट तकनीकें ही पर्याप्त नहीं हैं। इसलिये बहुत सी भाषा तकनीकें ऐसी भी हैं जो स्पीच या टेक्स्ट की प्रोसेसिंग करने के बजाय भाषा को ज्ञान से जोडने में सहायक होतीं हैं।

भाषा तकनीकें भविष्य में बहुत महत्वपूर्ण होगीं। इनके विकसित होने के बाद अनेक कार्यों के करने के तरीके में विस्मयकारी परिवर्तन आने वाला है।

भाषा तकनीकियाँ
--------------

भाषण को समझना / भाषण से टेक्स्ट में परिवर्तन (Speech recognition)

भाषण की रचना (Speech synthesis)

टेक्स्ट का वर्गीकरण (Text categorization)

टेक्स्ट सारांशक (Text Summarization)

Text Indexing

Text Retrieval

सूचना निकालना (Information Extraction)

Data Fusion and Text Data Mining

जिज्ञासा समाधान (Question Answering)

रिपोर्ट सृजन (Report Generation)

Spoken Dialogue Systems

### अनुवाद की तकनीकें

Nondiscrete Mathematical Methods

Statistical techniques

Logical and Linguistic Formalisms

### भाषायी ज्ञान

शब्दकोश

morphological syntactic grammars

rules for semantic interpretation

उच्चारण एवं इन्टोनेशन (intonation.)

Corpora and Corpus Tools

### विविध

Voice Control Systems

Dictation Systems

Text-to-Speech Systems

Machine Initiative Spoken Dialogue Systems

Identification and Verification Systems

Spoken Information Access

Mixed Initiative Spoken Dialogue Systems

Speech Translation Systems

Spell Checkers

Machine-Assisted Human Translation

Translation Memories

Indicative Machine Translation

Grammar Checkers

Information Extraction

Human Assisted Machine Translation

Report Generation

High Quality Text Translation

Text Generation Systems

Word-Based Information Retrieval

Summarization by Simple Condensation

Simple Statistical Categorization

Simple Automatic Hyperlinking

Cross-Lingual Information Retrieval

Automatic Hyperlinking With Disambiguation

Simple Information Extraction (Unary, Binary Relations)

Complex Information Extraction (Ternary+ Relations)

Dense Associative Hyperlinking

Concept-Based Information Retrieval

Text Understanding

इन्हें भी देखें
---------------

* इंटरनेट पर हिन्दी के साधन
* Indic Computing

बाहरी कड़ियाँ
-------------

* भारत में भाषा प्रौद्योगिकी : भूत, वर्त्तमान और भविष्य
* एसोसिएशन आफ् कम्प्युटेशनल लिंग्विस्टिक्स की **विकि**